cyanic-selkie/wikianc huggingface dataset:
ঘূর্ণিঝড় হুদহুদ
আবহাওয়ার ইতিহাস
এই দীর্ঘ প্রক্রিয়া যেহেতু ঝড়ের কেন্দ্রে থাকা ক্রান্তীয় ঝড়ের বাতাসের গতিবেগকে নথিভুক্ত করে তাই ৮ ই অক্টোবরের শুরুর দিকে জেটিডব্লিউসি এই প্রক্রিয়ার জন্য তার নির্দেশ জারি করা শুরু করে দেয় । আইএমডি মারফত পরে জানায় যে, গভীর নিম্নচাপটি লং আইল্যান্ড, আন্দামানে প্রথম আছড়ে পড়েছে এবং ঘূর্ণিঝড়ের মতো তীব্রতায় পৌঁছে যাওয়ায়, এর নাম দেওয়া হয় "হুদহুদ" । পরের দিন বঙ্গোপসাগরে প্রবেশ করার পর, হুদহুদের গতিবেগ তীব্র হতে থাকে এবং এটি একটি প্রবল ঘূর্ণিঝড়ে পরিণত হয়।
১০ ই অক্টোবর নাগাদ, হুদহুদ যখন একটি বেতারতরঙ্গের চোখের বৈশিষ্ট্যের সৃষ্টি করে এবং মাঝারি বায়ুর গতিবেগের মতো অনুকূল পরিবেশ যখন এর তীব্রতাকে আরো বাড়িয়ে তোলে তখন জেটিডব্লিউসি এই ঝড়টিকে ১ নম্বর শ্রেণীর গ্রীষ্মমন্ডলীয় ঘূর্ণিঝড় হিসাবে শ্রেণীবদ্ধ করে। আইএমডি একই দিনে হুদহুদকে একটি অত্যন্ত প্রবল ঘূর্ণিঝড়ে অভিহিত করে এবং এরপরে জেটিডব্লিউসি ঝড়টিকে ২ নম্বর শ্রেণীর ক্রান্তীয় ঘূর্ণিঝড়ে উন্নীত করে।
১১ ই অক্টোবর, হুদহুদের তীব্রতা দ্রুত বৃদ্ধি পায় এবং এর কেন্দ্রে একটি ঘূর্ণিঝড়ের চোখ তৈরি হয়। পরের ঘন্টাগুলিতে, ঝড়টির সর্বনিম্ন কেন্দ্রীয় চাপ ৯৫০ mbar (২৮.০৫ পারদস্তম্ভের চাপের সমান) এবং তিন মিনিটের গড় বাতাসের গতিবেগ ১৮৫ কিমি/ঘন্টা (১১৫ মাইল প্রতি ঘন্টা) সহ সর্বোচ্চ তীব্রতায় পৌঁছে যায়। এই তীব্রতাকে বজায় রেখে, ১২ ই অক্টোবর দুপুরে এটি 17.7°N, 83.3°Wের কাছাকাছি অন্ধ্রপ্রদেশের বিশাখাপত্তনমে স্থলভাগে আছড়ে পড়ে (ইংরেজি: Landfall)। বিশাখাপত্তনমে ঘূর্ণিঝড় সতর্কীকরণ কেন্দ্রের হাই উইন্ড স্পিড রেকর্ডার (সংক্ষেপে: এইচ ডব্লুউ এস আর) যন্ত্র ব্যবহার করে দমকা বাতাসের সর্বোচ্চ গতিবেগ ২৬০ কিমি/ঘন্টা (১৬০ মাইল প্রতি ঘন্টা) নথিবদ্ধ করা হয়। শহরে অবস্থিত ডপলার আবহাওয়া রাডার দিয়ে পরিমাপ করা, ঝড়ের চোখের ব্যাস ছিল প্রায় ৬৬ কিমি (৪১ মাইল)। বাতাসের প্রবল গতিবেগ বেতারসংযোগ ব্যবস্থাকে ব্যাহত করে, রাডারকে ক্ষতিগ্রস্ত করে এবং আরও পর্যবেক্ষণকে বাধা দেয় ।
অন্ধ্র প্রদেশের উপকূলীয় জেলাগুলিতে ব্যাপক ক্ষয়ক্ষতি করে, স্থলভাগে ভূমির ওপর দিয়ে উত্তর দিকে যাওয়ার সময় হুদহুদ ধীরে ধীরে দুর্বল হয়ে পড়ে। ঝড়টি তার দুর্বল হওয়ার এই প্রবণতাকে অব্যাহত রাখে এবং সর্বশেষে ১৪ ই অক্টোবর পূর্ব উত্তর প্রদেশের উপর একটি নিম্নচাপ অঞ্চল হিসাবে চিহ্নিত হয় । বঙ্গোপসাগরীয় বেশিরভাগ ঝড়েরই ভূমিতে দ্রুত ছড়িয়ে পড়ে শক্তিক্ষয় ঘটে, হুদহুদই একমাত্র বিকল্প ক্রান্তীয় ঘূর্ণিঝড় যার অবশিষ্টাংশ উত্তরে হিমালয় পর্যন্ত পৌঁছেছিল।
ভারত
ঝড়ের জন্যে, জাতীয় দুর্যোগ মোকাবিলা এবং সুরক্ষা বাহিনীর অথবা ন্যাশনাল ডিজাস্টার রেসপন্স ফোর্সের (সংক্ষেপে: এনডিআরএফ) ৩৫ টি দলকে অন্ধ্রপ্রদেশ ও ওড়িশায় একত্রিত করা হয় । ঘূর্ণিঝড়টি স্থলভাগে আছড়ে পড়ার দিন অর্থাৎ ১২ ই অক্টোবরে পূর্বাঞ্চলীয় রেলবিভাগের র ৩৮ টি ট্রেনকে বাতিল করা হয়।
অন্ধ্র প্রদেশ
অন্ধ্রপ্রদেশের তেরোটি জেলার মধ্যে যেখানে ধান, চিনাবাদাম, আখ এবং ডাল সহ স্থায়ী ফসল কাটা হয়নি এমন নয়টি জেলায় একটি সতর্কতা জারি করা হয়েছিল। অন্ধ্র প্রদেশের পাঁচ লক্ষ লোক সহ সাত লক্ষেরও বেশি বাসিন্দাকে সরিয়ে নেওয়া হয়েছিল এবং তাদেরকে ত্রাণ শিবির ও জরুরি বাঙ্কারে রাখা হয়েছিল। স্থানীয় সরকার সব মিলিয়ে অর্ধ লক্ষ লোকের স্থানান্তরের ব্যবস্থা করতে সক্ষম হয়েছিল।
১২ ই অক্টোবর দুপুরে ১৮৫ কিমি/ঘন্টা (১১৫ মাইল প্রতি ঘন্টা) বাতাসের গতিবেগসম্পন্ন হুদহুদ বিশাখাপত্তনমের উপর দিয়ে অন্ধ্র প্রদেশের উপকূল অতিক্রম করে। প্রাথমিক তথ্যানুসারে,উপকূলীয় এলাকায় প্রবল বাতাসের সাথে ভারী বৃষ্টিপাতের কারণে ৩ জন নিহত হন । উপকূলে আঘাত হানার কয়েক ঘণ্টার মধ্যেই ঘূর্ণিঝড় বিশাখাপত্তনম ঘূর্ণিঝড় সতর্কীকরণ কেন্দ্রের রাডার সংযোগ বিচ্ছিন্ন করে দেয়।
বিশাখাপত্তনম উপকূল, (যা "ভাইজ্যাগ" নামেও সুপরিচিত) ১৮৫ কিমি/ঘন্টা (১১৫ মাইল প্রতি ঘণ্টা) বাতাসের গতিবেগযুক্ত হুদহুদের আঘাত সহ্য করে। প্রবল বর্ষণের ফলে কয়েকটি এলাকা প্লাবিত হওয়ার সময় রাস্তায় দাঁড়ানো শত শত যানবাহন ক্ষতিগ্রস্ত হয়। বিশাখাপত্তনম বিমানবন্দরের রানওয়ে (বিমানের জন্য নির্মিত পথ) প্লাবিত হয় এবং রাডার ও দিক নির্দেশকগুলি ধ্বংস হয়ে যায়। ঘূর্ণিঝড়ের প্রবল গতিবেগের কারণে বিমানবন্দরের ছাদ ভেঙে উড়ে যায় । ভাইজ্যাগের নিকটবর্তী গ্রামগুলিতেও হুদহুদের প্রভাব ছিল উল্লেখযোগ্য। ঘূর্ণিঝড়ের সময় শক্তিশালী খাদ্য বিতরণ ব্যবস্থার জন্য পরিচিত কাসিমকোটা তেও হুদহুদ তার প্রভাব বিস্তার করেছিল, এবং পরবর্তীতে সেটিই বিশাখাপত্তনম দুর্যোগ ব্যবস্থাপনার জন্য আদর্শ রেশন পদ্ধতির স্থানে পরিণত হয় ।
হুদহুদের কারণে অন্ধ্র প্রদেশের মধ্যেই ৬১ জন মারা যান এবং আনুমানিক ₹২১৯ বিলিয়ন (ইউএস $৩.৫৮ বিলিয়ন) টাকার ক্ষয়ক্ষতি ঘটে, যার মধ্যে শুধুমাত্র শিল্পের ক্ষেত্রেই প্রায় ₹৬১.৩৬ বিলিয়ন (ইউএস $১ বিলিয়ন) টাকার ক্ষতি হয় ।
ওড়িশা
হুদহুদের কারণে ওড়িশা সরকার ১৬ টি জেলাকে উচ্চ সতর্কতার অধীনে রাখে: এরমধ্যে বালাসোর, কেন্দ্রপাড়া, ভদ্রক, জগৎসিংহপুর, পুরী, গঞ্জাম, ময়ূরভঞ্জ, জাজপুর, কটক, খুরদা, নয়াগড়, গজপতি, ঢেঙ্কানাল, কেওনঝড়, মালকানগিরি এবং কোরাপুট উল্লেখযোগ্য।
স্থলভাগে ঝড় আছড়ে পড়ার সময়, দক্ষিণ ওড়িশার বিভিন্ন জেলাগুলিতে প্রবল বাতাসের সঙ্গে ভারী বৃষ্টিপাত শুরু হয়ে যায়, যার ফলে বিদ্যুৎ সরবরাহে ব্যাঘাত ঘটে। এই অঞ্চলগুলিতে বাতাসের গতিবেগ ঘন্টায় ৯০ কিমি (প্রতি ঘন্টায় ৫৬ মাইল) পৌঁছানোর পূর্বাভাস দেওয়া হয়েছিল । ওড়িশায় ২ জন নিহত হন। ওড়িশা সরকারও ত্রাণ ও উদ্ধারকার্যে সহায়তার জন্য ওএসডিএমএ থেকে ৩০ টি দলকে প্রেরণ করে।
অন্যত্র প্রভাব
৮ ই অক্টোবর, হুদহুদ যখন ঘূর্ণিঝড়ের তীব্রতা বৃদ্ধি করছিল, বিদ্যালয় কর্তৃপক্ষ তাঁদের বিদ্যালয় গুলিকে বন্ধ করে দেয় এবং আন্দামান দ্বীপপুঞ্জে এবং এর আশেপাশে জলপথ পরিষেবা বাতিল করা হয়। স্থানীয় জেলেদেরকে ঝড় সম্পর্কে আগাম সতর্ক করা হয়। আন্দামান দ্বীপটিকে অতিক্রমকারী প্রধান রাস্তাগুলির মধ্যে উল্লেখযোগ্য আন্দামান ট্রাঙ্ক রাস্তাটির ওপর, ঝড়ের প্রবল শক্তির কারণে গাছ উপড়ে যাওয়ার জন্যে বন্ধ করে দেওয়া হয় ৷ এই দ্বীপে ভূমিধ্বসের খবরও পাওয়া যায়, যার ফলে কিছু জায়গায় বিদ্যুৎ ও যোগাযোগ মাধ্যম বিকল হয়ে পড়ে। হুদহুদ উত্তর প্রদেশে ১৮ জনের প্রাণ কেড়ে নেয় ।
নেপাল
১৪ ই অক্টোবর ২০১৪ তারিখে, নেপালে হুদহুদের কারণে হঠাৎ আবহাওয়ার পরিবর্তনের ফলে ধৌলাগিরি পর্বতে একটি তুষারপাত ঘটে যায়। তুষারপাত এবং ভারী তুষারপাতের কারণে নেপালে কমপক্ষে ৪৩ জন পর্বতারোহী এবং পথপ্রদর্শক প্রাণ হারান।
পরবর্তী ক্ষেত্রে
১৫ ই অক্টোবর ভারতের প্রধানমন্ত্রী নরেন্দ্র মোদি অন্ধ্র প্রদেশের ক্ষতিগ্রস্থ অঞ্চলগুলির জন্য ₹১০০০ কোটি (ইউএস $১৬৩ মিলিয়ন) টাকা সহায়তার কথা ঘোষণা করেন । এছাড়াও, বিশাখাপত্তনমে এফএমএসসিআই দ্বারা আয়োজিত জে কে টায়ার জাতীয় কার্টিং চ্যাম্পিয়নশিপের চূড়ান্ত পর্যায়ের খেলা হুদহুদের কারণে স্থগিত করতে হয়।
স্কট ম্যাককেনা
স্কট ফ্রেজার ম্যাককেনা (Scott McKenna; জন্ম: ১২ নভেম্বর ১৯৯৬; স্কট ম্যাককেনা নামে সুপরিচিত) হলেন একজন স্কটিশ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের দ্বিতীয় স্তর ইএফএল চ্যাম্পিয়নশিপের ক্লাব নটিংহ্যাম ফরেস্ট এবং স্কটল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।
২০০৮–০৯ মৌসুমে, স্কটিশ ফুটবল ক্লাব আবেরডিনের যুব পর্যায়ের হয়ে খেলার মাধ্যমে ম্যাককেনা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, আবেরডিনের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৫–১৬ মৌসুমে তিনি ধারে এয়ার ইউনাইটেডে যোগদান করেছেন। এয়ার ইউনাইটেডে মাত্র ১ মৌসুম অতিবাহিত করার পর ধারে অ্যালোয়া অ্যাথলেটিকে যোগদান করেছেন, যেখানে তিনি ৪ ম্যাচে অংশগ্রহণ করেছেন। পরবর্তীকালে, তিনি পুনরায় এয়ার ইউনাইটেডে ধারে ১ মৌসুম খেলার পর আবেরডিনে ফিরে আসেন, যেখানে তিনি প্রায় ৪ মৌসুম অতিবাহিত করেছেন। ২০২০–২১ মৌসুমে, তিনি আবেরডিন হতে ইংরেজ ক্লাব নটিংহ্যাম ফরেস্টে যোগদান করেছেন।
২০১৩ সালে, ম্যাককেনা স্কটল্যান্ড অনূর্ধ্ব-১৯ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। তিনি ২০১৮ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ১৫-এর অধিক ম্যাচে অংশগ্রহণ করেছেন।
আন্তর্জাতিক ফুটবল
ম্যাককেনা স্কটল্যান্ড অনূর্ধ্ব-১৯ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১৩ সালের ১২ই অক্টোবর তারিখে তিনি বেলারুশ অনূর্ধ্ব-১৯ দলের বিরুদ্ধে ম্যাচে স্কটল্যান্ড অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ৪ বছরে ১৯ ম্যাচে অংশগ্রহণ করেছেন।
২০১৮ সালের ২৩শে মার্চ তারিখে, মাত্র ২১ বছর ৪ মাস ১১ দিন বয়সে, বাম পায়ে ফুটবল খেলায় পারদর্শী ম্যাককেনা কোস্টা রিকার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৬ নম্বর জার্সি পরিধান করে একজন কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটি স্কটল্যান্ড ১–০ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে ম্যাককেনা সর্বমোট ৮ ম্যাচে অংশগ্রহণ করেছেন।
এউকাএস উচ
উচকু ক্লুব স্পোর্তোভি এসএ (, ŁKS Łódź; এছাড়াও এউকাএস উচ নামে পরিচিত) হচ্ছে উচ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯০৮ সালে প্রতিষ্ঠিত হয়েছে। এউকাএস উচ তাদের সকল হোম ম্যাচ উচের |স্তাদিওন এউকাএসে খেলে থাকে; যার ধারণক্ষমতা হচ্ছে ৫,৭০০। বর্তমানে এই ক্লাবের ম্যানেজারের দায়িত্ব পালন করছেন ভয়চিখ স্তাভোভি এবং সভাপতির দায়িত্ব পালন করছেন তমাশ সালস্কি। পোলীয় গোলরক্ষক আরকাদিউশ মালাশ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এউকাএস উচ এপর্যন্ত ৩টি শিরোপা জয়লাভ করেছে; যার মধ্যে ২টি একস্ত্রাকলাসা এবং ১টি পোলীয় কাপ শিরোপা রয়েছে।
মাইকেল ডব্লিউ ইয়ং
মাইকেল ডব্লিউ ইয়ং  (জন্ম: ২৮ মার্চ, ১৯৪৯) তিন যুগ ধরে নিবেদিত ভাবে জেনেটিক্যালি নিয়ন্ত্রিত ঘুমের প্যাটার্ন এবং Drosophila melanogasterএর মাধ্যমে অনিদ্রা নিয়ে গবেষণা করে যাচ্ছেন। তিনি ২০১৭ সালে চিকিৎসা শাস্ত্রে অব্দান স্বরূপ নোবেল পুরস্কার লাভ করেন।
বনু আব্বাস
বনু আব্বাস (আরবি: بنو عباس) হলো আরবের একটি গোত্র। এই গোত্রের সদস্যরা আব্বাস ইবনে আবদুল মুত্তালিবের বংশধর। বনু আব্বাসের খলিফাগণ প্রায় পাঁচ শতাব্দী মুসলিম উম্মাহর নেতৃত্ব দিয়েছিলেন (৭৫০ সাল থেকে ১২৫৮ সালে বাগদাদ নগরীর পতন পর্যন্ত); যা আব্বাসীয় খিলাফত নামে পরিচিত।
পূর্বপুরুষ
বনু আব্বাস হল ইসলামের শেষ নবী মুহাম্মাদ-এর সাহাবী ও চাচাতো ভাই এবং প্রথম যুগের মুফাসসির আবদুল্লাহ ইবনে আব্বাস-এর বংশধর। তাদের বংশলতিকা হাশিম ইবনে আবদ মনাফের সাথে মিলিত হয়েছে, তাই আদনানের সাথে তাদের বংশের সম্পর্ক নিম্নরূপ: আবদুল্লাহ ইবনে আব্বাস ইবনে আবদুল মুত্তালিব ইবনে হিশাম ইবনে আবদ মনাফ ইবনে কুসাই ইবনে কিলাব ইবনে মুররাহ ইবনে কা’ব ইবনে লুয়াই ইবনে গালিব ইবনে ফিহর ইবনে মালিক ইবনে আন নাদর ইবনে কিনানা ইবনে খুজাইমা ইবনে মুদরিকা ইবনে ইলিয়াস ইবনে মুদার ইবনে নিযার ইবনে মায়াদ ইবনে আদনান।
বেগা বেগম
বেগা বেগম মুঘল সাম্রাজ্যে স্মৃতিস্তম্ভ চালু করার ঐতিহ্য শুরু করেছিলেন যখন তিনি ১৬ শতকের শেষের দিকে তার স্বামীর সমাধি তথা দিল্লিতে হুমায়ুনের সমাধসৌধটি চালু করেছিলেন। ইসলামি ভারতে এই প্রথম বিশাল স্মৃতিস্তম্ভটিকে একটি প্রাথমিক কীর্তি হিসাবে বিবেচনা করা যেতে পারে যা মুঘল স্থাপত্যের উচ্চ বিন্দু তাজমহলের নকশাকে চূড়ান্তভাবে প্রভাবিত করে।
প্রারম্ভিক জীবন এবং বিবাহ
বেগা বেগম খোরাসানের একজন পারসিক ছিলেন এবং তিনি ছিলেন সুলতান আলী মির্জার ভাই, কামরান মির্জার স্ত্রী গুলরুখ বেগমের পিতা ও হুমায়ুনের মামা ( তাগাই ) ইয়াদগার বেগের কন্যা। তিনি একজন জ্ঞানী, সুশিক্ষিত নারী ছিলেন এবং চিকিৎসা ও চিকিৎসা সম্পর্কেও তাঁর গভীর জ্ঞান ছিল।
সম্রাজ্ঞী
১৫৩০ সালের ডিসেম্বরে সম্রাট বাবরের মৃত্যুর পর, হুমায়ুন ২৩ বছর বয়সে সিংহাসনে আরোহণ করেন, যখন বেগা যখন সম্রাজ্ঞী হন তখন তার বয়স ছিল মাত্র উনিশ বছর। পরবর্তীকালে স্বামীর সঙ্গে থাকাকালীন তিনি প্রথমবার ভারতে আসেন। হুমায়ূন সারাজীবন বেগাকে উচ্চ সম্মানে অধিষ্ঠিত করেছিলেন এবং মৃত্যুর আগ পর্যন্ত তিনি তাঁর প্রিয় এবং প্রধান সহচর ছিলেন।
১৫৩১ সালে, বেগা কাবুল থেকে আগ্রায় আসার পর রাজকীয় পরিবারের কাছে তার দ্বিতীয় গর্ভধারণের ঘোষণা দেন। এখানে, তিনি তার সর্বশেষ পরিচিত সন্তান আকিকা সুলতান বেগমের জন্ম দেন। ১৫৩৯ সালে, বেগা তার স্বামীর সাথে বাংলার চৌসায় চলে যান, যেখানে শের শাহের বাহিনীর দ্বারা মুঘল অঞ্চলে একটি অভূতপূর্ব আশ্চর্য আক্রমণের পর শের শাহ সুরি তাকে বন্দী হিসাবে নিয়ে যান। নিকোলাও মানুচির মতে, তিনিই একমাত্র মুঘল সম্রাজ্ঞী যাকে বন্দী করে রাখা হয়েছিল।
মৃত্যু
ডান|থাম্ব|200x200পিক্সেল| [[হুমায়ুনের সমাধিসৌধ|হুমায়ুনের সমাধি, বেগা বেগম কর্তৃক পরিচালিত, যেখানে তাকে পরে সমাহিত করা হয়।]] বেগা বেগম ১৫৮২ সালে দিল্লিতে একটি স্বল্পকালীন অসুস্থতার পরে মারা যান এবং তার সৎ পুত্র সম্রাট আকবর শোক প্রকাশ করেন; যার সাথে তার অত্যন্ত ঘনিষ্ঠ সম্পর্কে ছিল। আকবর প্রকৃতপক্ষে, তার সাথে এতটাই সংযুক্ত ছিলেন যে অনেক লোক, যেমন আকবর নিজেই নিশ্চিত করেছিলেন, তাকে তার আসল মা বলে ভুল করেছিলেন এবং তাকে তার জন্মদাত্রী মা হামিদা বানু বেগমের সাথে গুলিয়ে ফেলেছিলেন। 'আব্দুল কাদির বাদাউনি বেগা বেগমকে 'সম্রাটের আকবরের দ্বিতীয় মা' বলে ডাকতেন। আকবর তার লাশ দাফনের জন্য হুমায়ুনের সমাধিতে নিয়ে যান।
উত্তরাধিকার
মুঘল যুগে (ষোড়শ থেকে উনিশ শতক) হুমায়ুনের সমাধি নির্মাণের মাধ্যমে বেগা বেগমের প্রচেষ্টায় স্মৃতিস্তম্ভ চালু করার প্রচলন শুরু হয়। ইসলামি ভারতের এই প্রথম বিশাল স্মৃতিস্তম্ভটিকে একটি প্রাথমিক কীর্তি হিসাবে বিবেচনা করা যেতে পারে যা মুঘল স্থাপত্যের উচ্চ বিন্দু তাজমহলের নকশাকে চূড়ান্তভাবে প্রভাবিত করেছিল। সমাধিটি মূলত ফার্সি স্থাপত্য শব্দভাণ্ডারের উপর ভিত্তি করে তৈরি করা হয়েছিল, কিন্তু চতুরভাবে ভারতীয়করণ করা হয়েছিল। পার্শ্ববর্তী উদ্যানটিও ছিল ভারতে ফার্সি 'চাহার বাগ' (চতুর্থ বাগান) এর রূপের প্রথম অসাধারন বাস্তব রূপ। সমাধিটি মুঘল সাম্রাজ্যের অতীত কর্তৃত্বের ভারতের রাজধানী (দিল্লি) সেরা প্রতিনিধিত্বমূলক স্মৃতিস্তম্ভ।
কামালুদ্দিন আহমেদ
আহমেদ ১৯৬২ সালে পাকিস্তান পারমাণবিক শক্তি কমিশনের হয়ে কাজ করেছিলেন। ১৯৬৬ সালের শুরুতে, তিনি লন্ডন বিশ্ববিদ্যালয়ে আবদুস সালাম এবং পল টাউনটন ম্যাথিউজের অধীনে পড়াশোনা করেন।
তিনি পদার্থবিজ্ঞানের শেখানো কায়েদ-ই-আজম বিশ্ববিদ্যালয়ের ৩০ বছর ধরে, এ গবেষণা সম্পন্ন নিউক্লিয়ার রিসার্চ যুগ্ম ইনস্টিটিউট মধ্যে Dubna, এবং ১৯৭৪-৭৫ থেকে আলেকজান্ডার ভন হামবোল্টের ফাউন্ডেশন ফেলো ছিলেন ।
সম্মাননা
আহমেদ পাকিস্তান একাডেমি অফ সায়েন্সেসের সহযোগী ছিলেন, এবং ১৯৭৯ এবং ১৯৮৩ সালে পদার্থবিজ্ঞানে নোবেল পুরস্কারের জন্য মনোনয়নের পরামর্শ দেওয়ার জন্য আমন্ত্রিত হন। তিনি ১৯৯১ সাল থেকে আবদুস সালাম ইন্টারন্যাশনাল সেন্টার ফর থিওরিটিকাল ফিজিক্সের সিনিয়র রিসার্চ অ্যাসোসিয়েট সদস্য হিসাবেও দায়িত্ব পালন করেছিলেন, এবং পাকিস্তান ফিজিক্স সোসাইটির সভাপতি হিসাবে এবং দু'বার প্রাইড অফ পারফরম্যান্স পেয়েছিলেন।
মৃত্যু
মার্কিন যুক্তরাষ্ট্রে আত্মীয়দের দেখা করতে গিয়ে আহমেদ ২০১৪ সালে হেপাটাইটিসে আক্রান্ত হয়ে মারা যান। সিএমএসএসটিএস ইনস্টিটিউট অব ইনফরমেশন টেকনোলজিতে তার সম্মানে একটি সম্মেলন অনুষ্ঠিত হয়েছিল।
মাইকেল রসব্যাশ
মাইকেল মরিস রসব্যাশ (জন্মঃ ৭ মার্চ, ১৯৪৩) একজন আমেরিকান জেনেটিসিস্ট ও ক্রোনোবায়োলজিস্ট। তিনি ২০১৭ সালে চিকিৎসা শাস্ত্রে নোবেল পুরস্কার লাভ করেন। তিনি ব্র্যানডেইস বিশ্ববিদ্যালয়ের অধ্যাপক।  তিনি হাওয়ার্ড হিউজেস মেডিকেল ইন্সটিটিউট এর একজন গবেষক। রসব্যাশ ও তার গবেষক দল ১৯৮৪ সালে ড্রসোফিলা পিরিয়ড জিনের প্রতিরূপ তৈরি করতে সক্ষম হন এবং সারকাডিয়ান ক্লকের জন্য ১৯৯০ সালে Transcription Translation Negative Feedback Loop প্রস্তাব করেন। ১৯৯৮ সালে তারা চাক্রিক জিন, ক্লক জিন এবং আগ্রগামী জিনতত্ত্বের সাহায্যে ড্রসোফিলায় ক্রিপ্টোক্রোম ফটোরিসিপ্টর আবিষ্কার করেন। তিনি প্রথমে মিউট্যান্টের ফেনোটাইপ আবিষ্কার করেন ও এরপর মিউটেশনের প্রকৃত জিনতত্ত্ব হিসেব করেন। রসব্যাশ ২০০৩ সালে জাতীয় বিজ্ঞান একাডেমীর জন্য নির্বাচিত হন। তিনি ২০১৭ সালে মনোবিজ্ঞান তথা চিকিৎসা শাস্ত্রে নোবেল পুরস্কার পেয়েছেন।
গেনদাং বেলেক (নৃত্য)
গেনদাং বেলেক নৃত্যের নামকরন একটি সাসাক ভাষার পরিভাষা থেকে হয়েছে। সাসাক ভাষায় গেনদাং বেলেক কথার অর্থ বড় ঢোলক বা বড় ড্রাম। একদল সঙ্গীতজ্ঞ ও তাদের ঐতিহ্যবাহী বাদ্যযন্ত্রের সঙ্গতে এই নৃত্য পরিবেশন হয় ও এই নৃত্যের বিশেষ বৈশিষ্ট্য হল যে দুটি বড় কেন্দাং (ড্রাম) বাদককে কেন্দ্র করে এই পুরো পরিবেশনা উপস্থাপিত হয়।.
মাইকেল রসব্যাশ
জীবন
মাইকেল রসব্যাশ যুক্তরাষ্ট্রের মিশৌরিতে জন্মগ্রহণ করেন। তার বাবা-মা ছিলেন ইহুদি শরনার্থী, তারা ১৯৩৮ সালে নাৎসী জার্মানি ছেড়ে চলে আসেন। তার বাবা ছিলেন একজন ক্যান্টর, ইহুদি ধর্মানুসারে ক্যান্টররা ধর্মসভার নেতৃত্ব দিতেন। রসব্যাশের বয়স যখন ২ বছর, তখন তার বাবা-মা বোস্টনে চলে আসেন। প্রথমদিকে রসব্যাশ গ্ণিত বিষয় খুব পছন্দ করতেন। কিন্তু পরবর্তীতে তিনি ক্যালিফোর্নিয়া ইন্সটিটিউট অফ টেকনোলজিতে জীববিজ্ঞান বিভাগে ভর্তি হন। রসব্যাশ বিজ্ঞানী নাদজা এবোভিচকে বিয়ে করেন। তার ৩৮ বছর বয়সী সৎ মেয়ে আছে, তার নাম পাওলা এবং ২৭ বছর বয়সী মেয়ে, নাম তানিয়া।
গেনদাং বেলেক (নৃত্য)
গেনদাং বেলেক নৃত্যটি একটি দলগত নৃত্য এবং একের অধিক ব্যাক্তি এই নৃত্য পরিবেশনায় যোগ দেয়। বাদ্যসঙ্গতে দুটি গেনদাং বেলেক থাকা আবশ্যক। এই দুই গেনদাংকে ঐতিহ্য অনুসারে পুরুষ গেনদাং বা গেনদাং মামা এবং মহিলা গেনদাং বা গেনদাং নিনা  হিসাবে অভিহিত করা হয়। কোডেক ড্রাম নামক এক বাদ্যযন্ত্র নাচের ছন্দ পরিচালনার কাজে ব্যবহার হয়। এছাড়াও গং(একধরনের ঘন্টা জাতীয় বাদ্যযন্ত্র) এবং দুটি রিওগ (যেগুলি হল রিওগ নিনা এবং রিওগ মামা  নামে পরিচিত) বাজনা ব্যবহার হয়। এই নৃত্যের বাজনাবাদকদের ঐতিহ্য অনুসারে সেকেহে বলা হয়। এই নৃত্য শুধুমাত্র পুরুষদের দ্বারা, বিশেষত অল্প বয়স্ক ছেলেদের দ্বারা সঞ্চালিত ও প্রদর্শিত হয়। গেনদাং বেলেক নৃত্যে সাধারণত তেরো বা সতেরো জন শিল্পী অংশগ্রহন করে।
মাইকেল রসব্যাশ
গবেষণা
রসব্যাশ প্রথমদিকে mRNA এর বিপাক এবং প্রক্রিয়াজাতকরণ নিয়ে গবেষণা করেন। mRNA হলো DNA ও প্রোটিনের মধ্যে আণবিক সংযোগ রক্ষাকারক। ব্র্যানডেইস বিশ্ববিদ্যালয়ে আসার পর তিনি জেফ্রি সি হলের সাথে সমন্বয়ে কাজ করা শুরু করেন। তারা সারকাডিয়ান রিদমের ওপর অভ্যন্তরীন বায়োলজিক্যাল ক্লকের জিনতাত্ত্বিক প্রভাব নিয়ে অনুসন্ধান শুরু করেন। তারা ড্রসোফিলা মেলানোগাস্টার ব্যবহার করে এর কাজ ও বিশ্রাম পরীক্ষা করেন। ১৯৮৪ সালে তারা ড্রসোফিলা ক্লক জিনের ক্লোনিং করতে সক্ষম হন। ১৯৯০ সালে তারা Transcription Translation Negative Feedback Loop (TTFL) মডেল প্রস্তাব করেন। এর ভিত্তি ছিলো সারকাডিয়ান ক্লক।
কার্ল নুনেস
রবার্ট কার্ল নুনেস (Karl Nunes; জন্ম: ৭ জুন, ১৮৯৪ - মৃত্যু: ২৩ জুলাই, ১৯৫৮) জ্যামাইকা উপনিবেশের কিংস্টনে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩০ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।
দলে তিনি মূলতঃ উইকেট-রক্ষক ও অধিনায়কের দায়িত্ব পালন করেছেন। এছাড়াও ইংল্যান্ড সফরে ওয়েস্ট ইন্ডিজের সর্বপ্রথম টেস্টে নেতৃত্ব দেয়ার গৌরব অর্জন করেছেন কার্ল নুনেস।
প্রারম্ভিক জীবন
কিংস্টনে জন্মগ্রহণকারী কার্ল নুনেস উলমার্স স্কুলে অধ্যয়ন করেন। এরপর উচ্চতর পড়াশোনার জন্যে ইংল্যান্ডের ডালউইচ কলেজে ভর্তি হন। ১৯২৩ সালে ইংল্যান্ড সফরে দলের অন্যতম সদস্য ছিলেন। ঐ সফরে তার দল ১২ খেলায় জয় পেয়েছিল। দলে তিনি সহঃ অধিনায়কের দায়িত্বে ছিলেন ও দ্বিতীয়সারির উইকেট-রক্ষকের ভূমিকায় অবতীর্ণ হন। এ সফরেই প্রথম-শ্রেণীর ক্রিকেটে প্রথমবারের মতো অংশগ্রহণ ঘটে তার।
১৯২০-এর দশকের মধ্যভাগে জ্যামাইকা দলের অধিনায়করূপে বার্বাডোস, এমসিসি ও লিওনেল টেনিসনের নেতৃত্বাধীন সফরকারী দলের বিপক্ষে খেলেন। টেনিসনের দলের বিপক্ষে দুইটি সেঞ্চুরি হাঁকান। তন্মধ্যে নিজস্ব সেরা অপরাজিত ২০০* তোলেন। ১৯২৬ সালে জ্যামাইকান ক্রিকেট কন্ট্রোল বোর্ড প্রতিষ্ঠাকালীন তিনি শীর্ষস্থানীয় ভূমিকা পালন করেন।
খেলোয়াড়ী জীবন
সমগ্র প্রথম-শ্রেণীর খেলোয়াড়ী জীবনে শুধুমাত্র উইকেটের পিছনে মাঝারিমানের থাকলেও ১৯২৮ সালে জর্জ ডিউহার্স্টের অনুপস্থিতিতে প্রধান উইকেট-রক্ষক মনোনীত হন। নিজস্ব প্রথম পছন্দের অবস্থান ব্যাটিং উদ্বোধনের পরিবর্তে মাঝারিসারিতে চলে যান। টেস্টে তিনি সীমিত সাফল্য পান ও সর্বোচ্চ ৩৭ রান করেন। সে তুলনায় প্রথম-শ্রেণীর খেলাগুলোয় অধিক সফলতা পেয়েছেন। তন্মধ্যে, গ্ল্যামারগনের বিপক্ষে একটি সেঞ্চুরিও করেন।
সম্মাননা
১৯৪৫ থেকে ১৯৫২ সময়কালে ওয়েস্ট ইন্ডিজ ক্রিকেট কন্ট্রোল বোর্ডের সভাপতির দায়িত্বে ছিলেন। এছাড়াও, ১৯৪৬ থেকে ১৯৫৮ সাল পর্যন্ত জ্যামাইকা ক্রিকেট সংস্থারও সভাপতিত্ব করেন তিনি।
২৩ জুলাই, ১৯৫৮ তারিখে ৬৪ বছর বয়স লন্ডনে কার্ল নুনেসের দেহাবসান ঘটে। জুন, ১৯৮৮ সালে নুনেসের সম্মানার্থে $৩ ডলার সমমূল্যের জ্যামাইকান স্ট্যাম্পে বার্বাডোস ক্রিকেট বাকলের পাশে উপস্থাপন করা হয়।
জন উইলব্যাঙ্কস
জন উইলব্যাঙ্কস সেজ বাওনেটওয়ার্কসের চিফ কমন্স অফিসার এবং ইউইং মেরিয়ন কাউফম্যান ফাউন্ডেশনের এবং ফাস্টারকিউরসের সিনিয়র ফেলো। তিনি কনসেন্ট টু রিসার্চ প্রজেক্ট পরিচালনা করেন।
শিক্ষা এবং কর্মজীবন
১৯৯৪ থেকে ১৯৯৭ সাল পর্যন্ত তিনি ওয়াশিংটন, ডিসিতে কংগ্রেস সদস্য ফোর্টনি “পিট” স্টার্কের আইনসভার সহযোগী হিসাবে কাজ করেছিলেন। এই সময়ে উইলব্যাঙ্কস আমেরিকান ফিজিক্যাল থেরাপি অ্যাসোসিয়েশনের তৃণমূল সমন্বয়ক এবং তহবিলাকারীও ছিলেন। উইলবাঙ্কস ১৯৯৯ সালের পতন থেকে ২০০০ সালের গ্রীষ্ম পর্যন্ত ইন্টারনেট অ্যান্ড সোসাইটির বার্কম্যান সেন্টারের প্রথম সহকারী পরিচালক ছিলেন। সেখানে তিনি সফটওয়্যার বিকাশ এবং ইন্টারনেট-মধ্যস্থতা শিক্ষার ক্ষেত্রে নেতৃত্ব দিয়েছিলেন এবং আইসিএনএএন-তে বার্কম্যান সেন্টারের কাজের সাথে জড়িত ছিলেন।
বার্কম্যান সেন্টারে থাকাকালীন, উইলব্যাঙ্কস ইনসেলিকো, ইনক প্রতিষ্ঠা করেছিলেন, একটি বায়োইনফর্ম্যাটিক্স সংস্থা যা ফার্মাসিউটিক্যাল গবেষণা এবং বিকাশের জন্য সিমেটিক গ্রাফ নেটওয়ার্ক তৈরি করেছিল। তিনি রাষ্ট্রপতি এবং প্রধান নির্বাহী কর্মকর্তা হিসাবে দায়িত্ব পালন করেছিলেন এবং ২০০৩ সালের গ্রীষ্মে সংস্থার অধিগ্রহণের নেতৃত্ব দিয়েছিলেন। তিনি লাইফ সায়েন্সেসের সিমেন্টিক ওয়েবের ওয়ার্ল্ড ওয়াইড ওয়েব কনসোর্টিয়ামে ফেলো হিসাবেও দায়িত্ব পালন করেছেন, এমআইটিতে গণিত ও গণনা সম্পর্কিত প্রকল্পের ভিজিটিং সায়েন্টিস্ট ছিলেন, এবং পাবমিড সেন্ট্রালের জাতীয় উপদেষ্টা কমিটির সদস্য ছিলেন। তিনি সেজ বিওনেটওয়ার্কসের পরিচালনা পর্ষদের সদস্য এবং জেনোমেরা, জিনোমিক আর্টস এবং সীমাহীন শিক্ষার পরামর্শদাতা বোর্ডের সদস্য। তিনি ডেটা ভাগ করে নেওয়ার জন্য প্যান্টন নীতিগুলির মূল লেখক।
উইলব্যাঙ্কস দ্য পিপল পিটিশনের নেতৃত্বে করদাতাদের অর্থায়নে পরিচালিত গবেষণামূলক তথ্যের অবাধ অ্যাক্সেসকে সমর্থন করে, যা ৬৫,০০০ এর বেশি স্বাক্ষর অর্জন করেছিল। ফেব্রুয়ারি ২০১৩ সালে, হোয়াইট হাউস প্রতিক্রিয়া জানিয়েছিল, করদাতা-অর্থায়িত গবেষণা তথ্য অবাধে প্রচার করার পরিকল্পনার বিবরণ দিয়েছেন।
কনসেন্ট টু রিসার্চ
কনসেন্ট টু রিসার্চ (সিটিআর) এমন একটি প্রকল্প যা মানুষের জন্য বৈজ্ঞানিক গবেষণার ও ওষুধের অগ্রগতির জন্য তাদের স্বাস্থ্য সম্পর্কিত তথ্য দান করার একটি প্ল্যাটফর্ম সরবরাহ করে। যেহেতু স্বাস্থ্য সম্পর্কিত তথ্য সীমাবদ্ধ এবং ব্যয়বহুল, তাই এই প্রকল্পটি লোকেদের অবাধে এমন তথ্য প্রদানের সুযোগ প্রদান করে যা কেবলমাত্র ওষুধ এবং বড় রোগীদেরই ইতিবাচকভাবে উপকৃত করতে পারে। গবেষণার সম্মতি অ্যাক্সেস টু রিসার্চ প্রকল্পের সাথে সংযুক্ত, যা ইতিমধ্যে করদাতাদের দ্বারা অনুদানপ্রাপ্ত বৈজ্ঞানিক জার্নাল নিবন্ধগুলিতে ইন্টারনেটের মাধ্যমে বিনামূল্যে প্রবেশাধিকারের লক্ষ্য। উইলবঙ্কস ২০১১ সালে এই প্রকল্পটি প্রতিষ্ঠা করেছিলেন এবং ২০১২ সালে প্রকল্পটির বিষয়ে একটি টেড গ্লোবাল আলাপ দিয়েছেন।
সাইন্স কমন্স
উইলব্যাঙ্কস ২০০৩ সালের অক্টোবর থেকে সেপ্টেম্বর ২০১১ সাল পর্যন্ত সায়েন্স কমন্স এবং ক্রিয়েটিভ কমন্সে কাজ করেছেন। বিজ্ঞানের সহসভাপতি হিসাবে তিনি পাঁচ বছরের আজীবন সায়েন্স কমন্স প্রকল্প পরিচালনা করেছিলেন এবং মূল ক্রিয়েটিভ কমন্সে সংগঠনে যোগদানের পরে বিজ্ঞানের কাজ চালিয়ে যান। পপুলার সায়েন্স ম্যাগাজিন, কেআরইউইউ রেডিও, এবং সায়েন্স কমন্স সম্পর্কে আলোচনার জন্য বায়োমেড সেন্ট্রাল দ্বারা তাঁর সাক্ষাৎকার নেওয়া হয়েছে।
বৈজ্ঞানিক আমেরিকান উইলব্যাঙ্কসকে “ভবিষ্যতের ভবিষ্যদ্বাণী করবে” তে উইলব্যাঙ্কস বৈশিষ্ট্যযুক্ত। সিড পত্রিকা উইলব্যাঙ্কসকে ২০০৮ সালের বিপ্লবী মনগুলির মধ্যে একটি “গেম চেঞ্জার” হিসাবে নাম দিয়েছে এবং এবং ইউটেন রিডার ২০০৯ সালে তাকে “আপনার বিশ্বের পরিবর্তনকারী ৫০ জন স্বপ্নদর্শী” হিসাবে নামকরণ করেছিলেন। তিনি প্রায়শই বিজ্ঞানের উন্মুক্ত প্রবেশাধিকার প্রকাশনার ব্যাপক গ্রহণ এবং বিজ্ঞানীদের দ্বারা ডেটা বর্ধিত ভাগ করে নেওয়ার জন্য প্রচারণা চালান।
রেশম চাষ
রেশম সুতা উৎপাদনের লক্ষ্যে রেশমপোকা প্রতিপালনকে রেশম চাষ বলে। এটি ফলিত প্রাণিবিজ্ঞান এর অন্যতম একটি শাখা। রেশম চাষের ইংরেজি শব্দ Sericulture - এর আভিধানিক অর্থ Culture of Sericine বা সেরিসিন নামক এক ধরনের প্রোটিন এর লালন। এই সেরিসিন হলো রেশমের ‍মূল গাঠনিক পদার্থ। অর্থাত যে জীব সেরিসিন নামক প্রোটিন বস্তু প্রস্তুত করে তার লালন-পালন ই হচ্ছে সেরিকালচার বা রেশম চাষ।
ইতিহাস
খ্রিষ্ট জন্মের প্রায় ২০০০ বছর আগে চীন দেশে সর্বপ্রথম রেশম সুতা আবিস্কৃত হয়। এরপর প্রায় দুই থেকে আড়াই হাজার বছর পর্যন্ত চীনারা একচেটিয়াভাবে অত্যন্ত গোপনীয়নতার সাথে রেশমী সুতা ও রেশমী কাপড় তৈরি করত। খ্রিষ্টের জন্মের প্রায় সাড়ে পাঁচশত বছর পর দুজন ইউরোপীয় পাদ্রী চুরি করে রেশম উৎপাদনের কৌশল শিখে নেন। এবং ইউরোপে কিছু রেশম পোকার ডিম ও তুঁত গাছের বীজ নিয়ে এসে রেশম চাষ শুরু করেন। বর্তমানে বিশ্বের অনেক দেশ উন্নতমানের রেশম সুতা ও রেশম পোকার চাষ করে।
কার্যক্রম
রেশম চাষের মূল কার্যক্রম তিনটি-
তুঁত গাছের বংশবৃদ্ধি
তুত গাছ এও
রেশম পোকার রোগ, পেষ্ট ও নিয়ন্ত্রণ ব্যবস্থা
প্রধানত রেশম পোকার তিন ধরনের রোগ লক্ষ করা যায়।যথা:
১.অনুজীব ঘটিত রোগ
২.বিপাক ক্রিয়ায় বিঘ্ন জনিত রোগ
৩.পতঙ্গ শ্রেনী দ্বারা আক্রান্ত হওয়া জনিত রোগ
অনুজীব ঘটিত রোগ:
সূক্ষ আনুবিক্ষণিক জীব দ্বারা সংঘটিত কয়েকপ্রকার রোগের আলোচনা করা হল-
১.ফ্লাচারী বা কালশিরা রোগ
২.গ্রাসেরি বা রসা রোগ
৩.মুস্কার ডাইন বা চুনাকাঠি রোগ
৪.পেব্রাইন বা কটারোগ
ফ্লাচারী বা কালশিরা রোগ:
রোগের ধরন:
রোগের লক্ষণ:
খোলস বদল ক্ষতিগ্রস্ত হয়।ত্বক হলুদ বর্ণ ধারণ করে ও রক্ত দুধের মতন হয়।দেহ অন্তঃস্থযন্ত্র সমূহের পচন হয় এবং লার্ভার মৃত্যু ঘটে।
প্রতিকারের উপায়:
পরিষ্কার,পরিচ্ছন্ন রাখা প্রয়োজন।আক্রান্ত লার্ভা এবং মৃত পোকা গুলিকে নষ্ট করে ফেলতে হবে।
অস্বভাবী মনোবিজ্ঞান
অস্বাভাবিক মনোবিজ্ঞান হল মনোবিজ্ঞানের একটি শাখা যা আচরণ, আবেগ এবং চিন্তার অস্বাভাবিক নিদর্শনগুলি অধ্যয়ন করে , মূলত সব মানসিক ব্যাধি নিয়ে কাজ করে । অন্যভাবে বলতে গেলে,অস্বাভাবিক মনোবিজ্ঞান একটি ফলিত শাখা যেখানে অস্বভাবিক (abnormal) অভিজ্ঞতা ও আচরণ, যেমন: নিউরোসিস (এক শ্রেণীর কার্যকরী মানসিক ব্যাধি যা দীর্ঘস্থায়ী যন্ত্রণার সাথে জড়িত , তবে বিভ্রম বা হ্যালুসিনেশন নয়। ডিএসএম III প্রকাশের সাথে ১৯৮০ সালে ডায়াগনস্টিক অ্যান্ড স্ট্যাটিস্টিক্যাল ম্যানুয়াল অফ মেন্টাল ডিসঅর্ডার (ডিএসএম) থেকে বাদ দেওয়া হয়েছে), সাইকোসিস (মনের এমন একটি অবস্থা যার ফলে কোনটি বাস্তব এবং কোনটি বাস্তব নয় তা নির্ধারণ করতে অসুবিধা হয় । লক্ষণগুলির মধ্যে অন্যান্য বৈশিষ্ট্যগুলির মধ্যে বিভ্রম এবং হ্যালুসিনেশন অন্তর্ভুক্ত থাকতে পারে।অতিরিক্ত উপসর্গ হল অসামঞ্জস্যপূর্ণ কথাবার্তা এবং আচরণ, ঘুমের সমস্যা , সামাজিক প্রত্যাহার , অনুপ্রেরণার অভাব এবং দৈনন্দিন কাজকর্ম করতে অসুবিধা হতে পারে), মানসিক প্রতিবন্ধকতা কিংবা অদ্যাবধি দুর্বোধ্য কিছু অবস্থা, যেমন: স্বপ্ন এবং সম্মোহন (সম্মোহন হল একটি মানবিক অবস্থা যাতে মনোযোগ কেন্দ্রীভূত হয়। সচেতন মন অচেতন হয়ে পড়ে এবং অবচেতন মনকে সম্মোহনকারী নিয়ন্ত্রণ করতে পারে) নিয়ে গবেষণা করা হয় যাতে আচরণের অস্বভাবিক বিন্যাসগুলি বোঝা যায় এবং এগুলি পরিবর্তন করা যায়।
"অস্বভাবিক" বলতে কী বোঝায় তা কাল ও সংস্কৃতিভেদে, এমনকি একই সংস্কৃতির মধ্যে ব্যক্তিভেদে ভিন্ন হয়ে থাকে। কোন ব্যক্তির জিনগত কাঠামো, শারীরিক অবস্থা, শিক্ষণ ও যুক্তিনির্মাণ, এবং সামাজিকীকরণ ইত্যাদি চলকগুলি কোন ব্যক্তির কাজের ধারা অস্বভাবী কি না, তার উপর প্রভাব ফেলে। যদিও অনেক আচরণকে অস্বাভাবিক হিসাবে বিবেচনা করা যেতে পারে, তবে মনোবিজ্ঞানের এই শাখাটি সাধারণত একটি ক্লিনিকাল প্রসঙ্গে আচরণের সাথে কাজ করে। বিভ্রান্তিকর বা বিচ্যুত (পরিসংখ্যানগতভাবে, কার্যকরীভাবে, নৈতিকভাবে বা অন্য কোনো অর্থে) আচরণকে বোঝার এবং নিয়ন্ত্রণ করার প্রচেষ্টার একটি দীর্ঘ ইতিহাস রয়েছে এবং নেওয়া পদ্ধতিতে প্রায়শই সাংস্কৃতিক বৈচিত্র্য রয়েছে। অস্বাভাবিক মনোবিজ্ঞানের ক্ষেত্রটি বিভিন্ন অবস্থার জন্য একাধিক কারণ চিহ্নিত করে, মনোবিজ্ঞানের সাধারণ ক্ষেত্র এবং অন্যত্র বিভিন্ন তত্ত্ব ব্যবহার করে এবং "অস্বাভাবিক" বলতে আসলে কী বোঝায় তার উপর অনেক কিছু এখনও নির্ভর করে। মনস্তাত্ত্বিক এবং জৈবিক ব্যাখ্যার মধ্যে ঐতিহ্যগতভাবে একটি বিভাজন রয়েছে, যা মন-শরীরের সমস্যার ক্ষেত্রে একটি দার্শনিক দ্বৈতবাদকে প্রতিফলিত করে । মানসিক ব্যাধিগুলিকে শ্রেণিবদ্ধ করার চেষ্টা করার ক্ষেত্রেও বিভিন্ন পদ্ধতি রয়েছে । অস্বাভাবিক মনোবিজ্ঞান তিনটি ভিন্ন বিভাগে বিভক্ত; তারাঅসামান্য , অতিনরম এবং অলৌকিক ।
ক্লিনিকাল সাইকোলজি হল মনোবিজ্ঞানের প্রয়োগ ক্ষেত্র যা ক্লিনিকাল অনুশীলনে মনস্তাত্ত্বিক অবস্থার মূল্যায়ন, বোঝা এবং চিকিত্সা করার চেষ্টা করে। অস্বাভাবিক মনোবিজ্ঞান নামে পরিচিত তাত্ত্বিক ক্ষেত্রটি এই ধরনের কাজের একটি পটভূমি তৈরি করতে পারে, তবে বর্তমান ক্ষেত্রের ক্লিনিকাল সাইকোলজিস্টরা তাদের অনুশীলনের ক্ষেত্রে অস্বাভাবিক শব্দটি ব্যবহার করার সম্ভাবনা কম। সাইকোপ্যাথোলজি অস্বাভাবিক মনোবিজ্ঞানের অনুরূপ একটি শব্দ। অনেকে সাইকোলিস্ট এবং সাইক্রিয়াটিস্ট দের একই পেশার সাথে নিয়োজিত ভাবেন, আসলে তা নয়। বাংলাদেশে একমাত্র মেডিকেল থেকে পড়লেই সিক্রিয়াটিস্ট হওয়া যায়, তারা ডাক্তার হিসেবেই মানসিক রোগীদের দেখেন এবং চিকিৎসা সেবা দিয়ে থাকেন। কিন্তু সাইকোলিস্টরা মানসিক রোগ বা মনোবিশেষজ্ঞ হলেও তারা মূলত রোগীকে observe করেন এবং বোঝার চেষ্টা করেন। হিপোক্রেটিস (460-377 BCE), অনুমান করেছিলেন যে শরীরের গুরুত্বপূর্ণ তরলগুলি ভারসাম্যহীন হয়ে পড়লে শরীর এবং মন অসুস্থ হয়ে পড়ে। এই তরলগুলির মধ্যে রয়েছে কালো পিত্ত, হলুদ পিত্ত, কফ এবং রক্ত। অত্যধিক কফ একজন ব্যক্তিকে ক্লান্ত করে তোলে, অত্যধিক কালো পিত্ত বিষণ্নতা সৃষ্টি করে, হলুদ পিত্ত দ্রুত মেজাজ সৃষ্টি করে এবং অত্যধিক রক্ত ​​আশাবাদ, প্রফুল্লতা এবং আত্মবিশ্বাসের কারণ হয়।
জ্ঞানেশ্বরী এক্সপ্রেস দুর্ঘটনা
২০১০ সালের ২৮ মে পশ্চিমবঙ্গের পশ্চিম মেদিনীপুরে জ্ঞানেশ্বরী এক্সপ্রেস ট্রেন দুর্ঘটনা ঘটেছিল। এই দুর্ঘটনায় জ্ঞানেশ্বরী এক্সপ্রেসের লাইনচ্যুত বগিতে একটি চলন্ত মালগাড়ির ধাক্কা লাগায় মোট ১৪১ জন যাত্রীর প্রাণহানি ঘটে। অন্তর্ঘাত না বোমা বিস্ফোরণের ফলে লাইন ক্ষতিগ্রস্ত হয়ে এই দুর্ঘটনা ঘটে, তা নিয়ে বিতর্ক রয়েছে।
প্রেক্ষাপট
ভারতের কমিউনিস্ট পার্টি (মাওবাদী) এই অঞ্চলে চার দিনের বনধ ঘোষণা করা ৯০ মিনিট পরেই এই দুর্ঘটনা ঘটে। এই সপ্তাহটিকে "কালা সপ্তাহ" ঘোষণা করা হয়েছিল এবং সর্বোচ্চ নিরাপত্তা সতর্কতাও জারি ছিল।
এই ট্রেন দুর্ঘটনার কয়েক সপ্তাহ আগে রেলমন্ত্রী মমতা বন্দ্যোপাধ্যায় বলেন যে নকশাল হানার ফলে ভারতীয় রেল আর্থিক ক্ষতির সম্মুখীন হচ্ছে: "নকশাল বনধ ও অবরোধের কারণে আমাদের ৫০০ কোটি টাকা লোকসান হয়েছে। যেসব জায়গায় ট্রেন চালানো ঝুঁকিপূর্ণ সেই সব অঞ্চলে বনধ ডাকা ও অন্যান্য আতঙ্কের কারণে রেলের কাজ, পণ্য ও যাত্রী পরিবহন বিঘ্নিত হচ্ছে এবং তার বিরূপ প্রভাব পড়ছে জনজীবনে।"
লাইনচ্যুতি
রাজ্য পুলিশ প্রধান দাবি করেন যে, নকশালপন্থী মাওবাদীরা রেলওয়ে ট্র্যাক থেকে ৪৬ সেন্টিমিটার অংশ সরিয়ে নেয়। স্থানীয় সময় রাত দেড়টা নাগাদ ১৩টি কোচবিশিষ্ট একটি দুরপাল্লার যাত্রীবাহী ট্রেন এই কেটে নেওয়া ট্র্যাকে লাইনচ্যুত হয়। "হাওড়া-কুরলা লোকমান্য তিলক জ্ঞানেশ্বরী সুপার ডিলাক্স এক্সপ্রেস" (সংক্ষেপে "জ্ঞানেশ্বরী এক্সপ্রেস") নামে এই ট্রেনটি হাওড়া থেকে মুম্বই যাচ্ছিল। এরপরই উল্টোদিক থেকে আসা একটি মালগাড়ি লাইনচ্যুত ট্রেনটিতে ধাক্কা মারে। এই দুর্ঘটনায় ১৪১ জনের মৃত্যু হয় এবং ১৮০ জনেরও বেশি আহত হন। খেমাশোলি ও সরডিয়া স্টেশনের মধ্যবর্তী অংশে এই দুর্ঘটনা ঘটে। দেখা যায় যে, রেল ট্র্যাকের একটি অংশ খুঁজে পাওয়া যাচ্ছে না এবং ফিসপ্লেটগুলি ঢিলে হয়ে গেছে। তা থেকেই অনুমিত হয় যে, অন্তর্ঘাতের ফলে এই দুর্ঘটনা ঘটে থাকবে।
বোমা বিস্ফোরণ না লাইনচ্যুতি – ঠিক কি কারণে এই রেল দুর্ঘটনা ঘটেছে, তা নিয়ে প্রথম দিকে ধোঁয়াশা ছিল। রেলমন্ত্রীর বক্তব্য, বোমা বিস্ফোরণ ঘটিয়ে "পরিকল্পিত হামলা" চালানো হয়, যার ফলে ট্রেনটি লাইনচ্যুত হয়। তিনি বলেন, "ট্রেনের ড্রাইভার একটি বিস্ফোরণ আওয়াজ শুনেছেন। তাই আমরা সেই বিষয়টিও খতিয়ে দেখছি। আমরা জানি যে, নকশালদের হাতে উন্নতমানের বোমা ও বিস্ফোরণ ঘটানোর অত্যাধুনিক সরঞ্জাম রয়েছে।"
উদ্ধারকার্য
সরকারিভাবে, একটি উদ্ধারকারী দলের সাহায্যে ২৬টি মৃতদেহ উদ্ধার করা হয়। দুর্ঘটনাস্থলে ভারতীয় বিমানবাহিনীর একাধিক হেলিকপ্টার উপস্থিত ছিল। এই হেলিকপ্টারগুলির সাহায্যেও একাধিক আহত ব্যক্তিতে তুলে হাসপাতালে পৌঁছে দেওয়া হয়। দুর্ঘটনাস্থলে একটি মেডিক্যাল ট্রেনও পাঠানো হয়। দুটি ট্রেনের মাঝে আটকা পড়া একজন মাত্র ব্যক্তিই প্রাণে বেঁচে যান।
তদন্ত
দুর্ঘটনার তদন্তে নেমে পশ্চিম মেদিনীপুর জেলার ঝাড়গ্রামের ক্রিমিনাল ইনভেস্টিগেশন ডিপার্টমেন্ট (সিআইডি) পুলিশি সন্ত্রাস বিরোধী জনসাধারণের কমিটির শাখা সিধু কানু গণ মিলিশিয়া-র সদস্য সমীর মাহাতোকে গ্রেফতার করে। তার আগেই অবশ্য সিআইডি মূল অভিযুক্ত খগেন মাহাতোকে গ্রেফতার করেছিল।
দায়
পশ্চিমবঙ্গ পুলিশ জ্ঞানেশ্বরী এক্সপ্রেস দুর্ঘটনাকে "সম্ভবত মাওবাদীদের কাজ" বলে উল্লেখ করার পর পিসিপিএ এই ঘটনার দায় স্বীকার করে।
পুলিশ দুর্ঘটনাস্থল থেকে মাওবাদী-অনুমোদিত পিসিপিএ-এর একটি পোস্টার উদ্ধার করে। এই পোস্টারে দুর্ঘটনার দায় স্বীকার করা হয়েছিল। যদিও একজন পিসিপিএ মুখপাত্র এই মর্মে এই অভিযোগ অস্বীকার করেন যে, রেলমন্ত্রীর চরিত্রহনন ও পিসিপিএ-এর সঙ্গে মানুষের দূরত্ব বৃদ্ধির লক্ষ্যে ভারতের কমিউনিস্ট পার্টি (মার্ক্সবাদী) (সিপিআই(এম))-এর "চক্রান্তে" এইরকম করা হয়েছে।
প্রতিক্রিয়া
প্রধানমন্ত্রী মনমোহন সিংহ দুর্ঘটনায় জীবনহানির ঘটনায় গভীর শোক প্রকাশ করেন। ভারত সরকার দুর্ঘটনায় নিহতদের পরিবারবর্গকে ৫ লক্ষ টাকা ক্ষতিপূরণ ও তাদের পরিবারের সদস্যদের চাকরির আশ্বাস দেন। পশ্চিমবঙ্গ সরকার আহতদের চিকিৎসার ব্যয়ভার বহনের অঙ্গীকার করেন।
রেলমন্ত্রী মমতা বন্দ্যোপাধ্যায় দুর্ঘটনাস্থলে ছুটে যান। তিনি জানান যে, মাওবাদীদের কালা দিবস কর্মসূচি সম্পর্কে তিনি অবহিত ছিলেন এবং এই উপলক্ষে রেলের নিরাপত্তাও বাড়ানো হয়েছিল। অর্থমন্ত্রী প্রণব মুখোপাধ্যায়ও এই ঘটনার নিন্দা করেন। তবে তিনি মাওবাদীদের দোষারোপের ক্ষেত্রে আশ্চর্যরকম সংযমও রক্ষা করেন। বিস্ফোরণের তত্ত্বের ব্যাপারে তিনি তার সহকর্মী রেলমন্ত্রী মমতা বন্দ্যোপাধ্যায়ের সঙ্গে একমত ছিলেন না। তিনি বলেন, "এই দুর্ঘটনায় আমি গভীর শোকাহত। ট্র্যাকের একটি অংশ সরিয়ে নেওয়া হয়েছে দেখে এটিকে অন্তর্ঘাত বলেই মনে করা হচ্ছে। তবে বিস্ফোরক ব্যবহার করা হয়েছিল কিনা সে বিষয়ে নিশ্চিত করে কিছু বলা যাচ্ছে না।"
পশ্চিমবঙ্গের মুখ্যমন্ত্রী বুদ্ধদেব ভট্টাচার্য এই ঘটনার নিন্দা করেন। তিনি বলেন, "এই ধরনের বদমায়েশির বিরুদ্ধে আমাদের সর্বশক্তি প্রয়োগ করতে হবে, ভাবতে হবে কীভাবে রাজ্য ও দেশ এ থেকে মুক্ত হতে পারে... আমাদের বাহিনীকে সজাগ করে মাওবাদীদের মোকাবিলা করতে হবে। আমরা জানি যে এই সপ্তাহে তারা উৎসব পালন করছে, কিন্তু তারা এই রকম ভয়ংকর কাপুরুষোচিত অপরাধ কি করে সংঘটিত করল তা আমাদের জানা নেই।" তিনি সাবধান করেন এই বলে, "তারা সব দিক থেকে আসছে।"
রাজনৈতিক দোষারোপ
এই ঘটনার এক দিন পরেই রাজ্যে পুরনির্বাচন উপলক্ষে প্রধান দুই রাজনৈতিক দল পরস্পরবিরোধী দোষারোপ শুরু করে দেয়। সিপিআই(এম) মমতা বন্দ্যোপাধ্যায়ের বিরুদ্ধে পিসিপিএ সহ মাওবাদীদের মদত দেওয়ার অভিযোগ আনে। কিন্তু তৃণমূল কংগ্রেস এই অভিযোগ খণ্ডন করে।
মমতা বন্দ্যোপাধ্যায় পরে এই ঘটনাকে রাজনৈতিক চক্রান্ত বলে মন্তব্য করলে, তার মাধ্যমে থেকে ক্ষমতাসীন সিপিআই(এম)-কে দোষারোপ করা হচ্ছে বলে মনে করা হতে থাকে।
বার্কলি গ্যাসকিন
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম পেসার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন বার্কলি গ্যাসকিন।
প্রথম-শ্রেণীর ক্রিকেট
১৯২৮-২৯ মৌসুম থেকে ১৯৫৩-৫৪ মৌসুম পর্যন্ত বারট্রাম গ্যাসকিনের প্রথম-শ্রেণীর খেলোয়াড়ী জীবন চলমান ছিল। ১৯২৯ থেকে ১৯৫৩ সময়কালের পুরোটা সময়ই গায়ানার পক্ষে মিডিয়াম-পেস বোলার ও নিচেরসারির ব্যাটসম্যান হিসেবে খেলতেন। তন্মধ্যে, ১৯৫০-৫১ মৌসুমে জ্যামাইকার বিপক্ষে ব্যক্তিগত সেরা বোলিং পরিসংখ্যান ৭/৫৮ দাঁড় করান। এছাড়াও, ১৯৫০-৫১ মৌসুম থেকে ১৯৫২-৫৩ মৌসুম পর্যন্ত গায়ানা দলের অধিনায়কের দায়িত্ব পালন করেছেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ পেয়েছিলেন বার্কলি গ্যাসকিন। ২১ জানুয়ারি, ১৯৪৮ তারিখে ব্রিজটাউনে সফরকারী ইংল্যান্ডের বিপক্ষে টেস্ট ক্রিকেটে অভিষেক পর্ব সম্পন্ন হয় তার। ১১ ফেব্রুয়ারি, ১৯৪৮ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশগ্রহণ করেন।
১৯৪৭-৪৮ মৌসুমে ইংরেজ দল ওয়েস্ট ইন্ডিজ গমন করে। এ সফরেই সিরিজের গাবি অ্যালেনের নেতৃত্বাধীন ইংরেজ দলের বিপক্ষে অনুষ্ঠিত সিরিজের দুই টেস্টে তার অংশগ্রহণ ছিল। তবে, খুব কমই স্বীয় প্রতিভার স্বাক্ষর রেখেছিলেন। তখন তার বয়স প্রায় চল্লিশ ছুঁইছুঁই করছিল।
ক্রিকেট খেলা থেকে অবসর গ্রহণের পর তিনবার ওয়েস্ট ইন্ডিজ দলকে নিয়ে বিদেশ গমন করেন। তার ব্যবস্থাপনায় ওয়েস্ট ইন্ডিজ দল ১৯৫৮-৫৯ মৌসুমে ভারত ও পাকিস্তান; ১৯৬৩ সালে ইংল্যান্ড এবং ১৯৬৮-৬৯ মৌসুমে নিউজিল্যান্ড সফরে যায়। দল ব্যবস্থাপকের দায়িত্ব থাকাকালে ভারত-পাকিস্তান সফরে শৃঙ্খলাভঙ্গের কারণে ফাস্ট বোলার রয় গিলক্রিস্টকে দেশে ফেরৎ পাঠিয়েছিলেন।
অবসর
প্রশাসনে অংশগ্রহণ করে স্মরণীয় হয়ে থাকবেন। মৃত্যু পূর্ব-পর্যন্ত গায়ানা ক্রিকেট অ্যাসোসিয়েশনের সভাপতির দায়িত্ব পালন করতেন। গায়ানার পক্ষ থেকে ওয়েস্ট ইন্ডিজ কন্ট্রোল বোর্ডে প্রতিনিধিত্ব করেন। এছাড়াও, ওয়েস্ট ইন্ডিজের দল নির্বাচকমণ্ডলীর ভূমিকায় অবতীর্ণ হয়েছিলেন। গায়ানীয় কর্ম কমিশনে ঊর্ধ্বতন কর্মকর্তা হিসেবে কাজ করেছেন।
ব্যক্তিগত জীবনে ধূমপায়ী ছিলেন। ২ মে, ১৯৭৯ তারিখে ৭১ বছর বয়সে গায়ানার ডেমেরারার জর্জটাউনে বার্কলি গ্যাসকিনের দেহাবসান ঘটে।
মটক স্বায়ত্তশাসিত পরিষদ
মটক স্বায়ত্তশাসিত পরিষদ হচ্ছে জাতিগত মাতাক জনগণের বিকাশ ও সুরক্ষার জন্য, ভারতের আসাম রাজ্যের একটি স্বায়ত্তশাসিত প্রশাসনিক বিভাগ। এটি ২০২০ সালে গঠিত হয়।
সম্পর্কিত
মাতাক জনগোষ্ঠী মূলত আসামের ডিব্রুগড়, তিনসুকিয়া এবং শিবাসাগর জেলায় বসবাস করা আদিবাসী। আনুষ্ঠানিক অনুমান অনুসারে আসামে প্রায় ৭ লক্ষ মুরান আদিবাসী বসবাস করে। মাতাক স্বায়ত্তশাসিত পরিষদ বিল ২০২০ সালের ২৪ মার্চে বিজেপির নেতৃত্বাধীন এনডিএ সরকার আসাম বিধানসভায় মাতাক স্বায়ত্তশাসিত পরিষদ বিল পেশ করে। বিরোধী দলগুলোর কোনও আপত্তি ছাড়াই বিলটি একই বছরের সেপ্টেম্বরে পাস হয়।
প্রশাসন
মাতাক স্বায়ত্তশাসিত পরিষদে ২৫ জন সদস্য রয়েছে। এই সদস্যদের মধ্যে ২২ জন সরাসরি নির্বাচিত হন এবং ৩ জন সদস্য রাজ্যপাল কর্তৃক মনোনীত হন।
২০২১ সালের জানুয়ারিতে আসাম রাজ্য সরকার জানিয়েছিল যে, নবগঠিত মাতাক স্বায়ত্তশাসিত পরিষদ, কামাতাপুর স্বায়ত্তশাসিত পরিষদ, মাতাক স্বায়ত্তশাসিত পরিষদ এবং বড়ো কাছাড়ি কল্যাণ স্বায়ত্তশাসিত পরিষদের অন্তর্বর্তীকালীন পরিষদ গঠন করবে। ২০২১ সালের আসাম বিধানসভা নির্বাচনের আগে এই স্বায়ত্তশাসিত পরিষদগুলোর নির্বাচন সম্ভব না হওয়ায় সরকার মাতাক স্বায়ত্তশাসিত পরিষদ ও মাতাক স্বায়ত্তশাসিত পরিষদের জন্য ২৫ জন,  কামাতাপুর স্বায়ত্তশাসিত পরিষদের জন্য ৩০ জন এবং বড়ো-কাছাড়ি কল্যাণ স্বায়ত্তশাসিত পরিষদের জন্য ৪০ জন সদস্যকে মনোনীত করে।
নাদিন আশরাফ
নাদিন আশরাফ (نادين اشرف; জন্ম ১২ মার্চ ১৯৯৮) একজন মিশরীয় নারীবাদী কর্মী। তার সামাজিক যোগাযোগ মাধ্যমের ব্যবহার মিশরের মধ্যে #MeToo আন্দোলনকে প্ররোচিত করেছিল। ২০২০ সালে তিনি বিবিসির বর্ষসেরা ১০০ জন নারীর একজন হিসেবে তালিকাভুক্ত হন।
জীবনী
নাদিন আশরাফ ১৯৯৮ সালে মিশরের রাজধানী কায়রোতে জন্মগ্রহণ করেন। তার বাবা একজন সফটওয়্যার ডেভেলপার এবং মা একজন পুষ্টিবিদ। ২০২০ সাল পর্যন্ত তিনি কায়রোর মার্কিন বিশ্ববিদ্যালয়ে দর্শন ও রাষ্ট্রবিজ্ঞান নিয়ে পড়াশোনা করছিলেন। ১ জুলাই ২০২০ এর রাতে আশরাফ "অ্যাসল্ট পুলিশ" নামে একটি ইনস্টাগ্রাম অ্যাকাউন্ট পৃষ্ঠা তৈরি করেন। এটি ছিল মিশরীয় নারীদের #MeToo আন্দোলনে সমর্থন দেওয়া জন্য প্রতিষ্ঠিত প্রথম পাবলিক প্ল্যাটফর্ম। ২০১৩ সালের এক জরিপে অংশ নেওয়া ৯৯% মিশরীয় নারী বলেছেন যে, তারা কোনো না কোনো সময়ে যৌন নির্যাতনের শিকার হয়েছেন।
নাদিন আশরাফ প্রাথমিকভাবে যেসব নারী যৌন নির্যাতন ও ধর্ষণের শিকার হয়েছেন তাদের অভিজ্ঞতা প্রকাশের জন্য একটি প্ল্যাটফর্ম সরবরাহ করার জন্য "অ্যাসল্ট পুলিশ" ইনস্টাগ্রাম অ্যাকাউন্টটি তৈরি করেন। এই অ্যাকাউন্টটি হয়রানকারী এবং কথিত ধর্ষক, আহমেদ বাসাম জাকির মামলা উন্মোচনে গুরুত্বপূর্ণ ভূমিকা পালন করে, যাকে ডিসেম্বর ২০২০ সালে অনলাইনে যৌন হয়রানির অভিযোগে তিন বছরের কারাদণ্ড দেওয়া হয়েছিল। এই হাই প্রোফাইল মামলার কারণে মিশরের জনসাধারণ এবং বিশিষ্ট ব্যক্তিত্ এবং গুরুত্বপূর্ণ প্রতিষ্ঠান, যেমন কায়রোর আল-আলজার মসজিদ, ধর্ষণ এবং যৌন সহিংসতার বিরুদ্ধে কথা বলে। "অ্যাসল্ট পুলিশ" অ্যাকাউন্টের বিষয়বস্তু নারীকে লক্ষ্য করে শিষ বাজানো থেকে শুরু করে যৌন সহিংসতা সম্পর্কে সাধারণ উদ্বেগ প্রকাশ করার পাশাপাশি মহিলাদের শিক্ষিত এবং সম্পদ সরবরাহের জন্য প্রসারিত হয়েছে। এটি অন্যান্য আন্দোলনকে উৎসাহিত করেছে এবং অন্যান্য নারীদের যৌন হয়রানির বিরুদ্ধে কথা বলতে উৎসাহিত করেছে। এর উদাহরণ হচ্ছে মিশরের উচ্চতর চলচ্চিত্র ইনস্টিটিউটের শিক্ষার্থী।
২০২০-এর শেষের দিকে, আশরাফ ইনস্টাগ্রাম অ্যাকাউন্টকে একটি পূর্ণ-কালীন সংস্থায় রূপান্তরিত করার পরিকল্পনা করেছিলেন যা যৌন নির্যাতনের শিকার হওয়া ব্যক্তিদের বিভিন্ন উপায়ে সহায়তা করতে পারে। এর মধ্যে রয়েছে তাদের পেশাদারদের সাথে যোগাযোগ করতে সহায়তা করা থেকে শুরু করে তাদের আইনি সহায়তা এবং থেরাপি প্রদান করা।
পুরস্কার
২০২০ সালে আশরাফ বিবিসির বর্ষসেরা ১০০ জন নারীর একজন হিসেবে তালিকাভুক্ত হন। গুচির পৃষ্ঠপোষকতায় ইক্যুয়ালিটি নাও ভার্চুয়াল গালায় তাকে চেঞ্জমেকার পুরস্কারও প্রদান করা হয়।
জেরি সাইনফেল্ড
জেরোম অ্যালেন সাইনফেল্ড সংক্ষেপে জেরি সাইনফেল্ড (Jerry Seinfeld) (জন্ম ২৯শে এপ্রিল, ১৯৫৪ ) একজন মার্কিন মঞ্চ-কৌতুকশিল্পী, অভিনেতা, লেখক, প্রযোজক এবং পরিচালক।
জেরি সাইনফেল্ড মার্কিন টেলিভিশনের ধারাবাহিক নাটক সাইনফেল্ড-এ স্বনামী চরিত্রে (সাইনফেল্ড) অভিনয় করার জন্য বিখ্যাত। তিনি নিজেই ল্যারি ডেভিডের সাথে মিলে ধারাবাহিকটি সৃষ্টি ও রচনা করেন। এছাড়া তিনি বি মুভি নামের অ্যানিমেশন চলচ্চিত্রটি নির্মাণে ও সেটিতে কন্ঠ-অভিনেতা হিসেবে ব্যাপক অবদান রাখেন। কমিডিয়ানস ইন কার গেটিং কফি নামক ওয়েবভিত্তিক আলাপচারিতামূলক ধারাবাহিক অনুষ্ঠানের স্রষ্টা ও উপস্থাপক।
২০০৫ সালে মার্কিন বেসরকারী টেলিভিশন চ্যানেল কমেডি সেন্ট্রাল সাইনফেল্ডকে "সর্বকালের দ্বাদশ শ্রেষ্ঠ মঞ্চ কৌতুকশিল্পী" আখ্যা দেয়।
রোমানিয়া
রোমানিয়া (România রোম্যিনিয়া আ-ধ্ব-ব /ro'mɨ.ni.ja/) দক্ষিণ-পূর্ব ইউরোপের একটি রাষ্ট্র। এর উত্তর-পূর্বে রয়েছে ইউক্রেন ও মলদোভা, পশ্চিমে হাঙ্গেরি এবং সার্বিয়া, দক্ষিণে বুলগেরিয়া ও দানিউব নদী। রোমানিয়ার পূর্বদিকে রয়েছে কৃষ্ণ সাগর, আর কার্পেথিয়ান পর্বতমালার পূর্ব ও দক্ষিণাংশ রোমানিয়ার মধ্যভাগে অবস্থিত। এর রাজধানীর নাম বুখারেস্ট। স্বাধীনতার পূর্বে এটি উসমানীয় সাম্রাজ্য অংশ ছিল ।রোমানিয়া ২০০৪ সাল হতে ন্যাটোর সদস্য, এবং অচিরেই এটি ইউরোপীয় ইউনিয়নে যোগ দিতে যাচ্ছে। ১ জানুয়ারি, ২০০৭ থেকে রোমানিয়া ইউরোপীয় ইউনিয়নের পূর্ণাঙ্গ সদস্য । রোমানিয়া হল ইউরোপীয় ইউনিয়নের নবম বৃহত্তম আয়াতনের দেশ । এর আয়াতন হল ২৩৮.৪০০ বর্গ কিলোমিটার (৯২,০০০ বর্গ মাইল) । রোমানিয়া ইউরোপীয় ইউনিয়নের সপ্তম বৃহত্তম জনসংখ্যার দেশ । রোমানিয়ার জনসংখ্যার ১৯ মিলিয়ন এর উপর । রোমানিয়ার রাজধানী বুখারেস্ট ইউরোপীয় ইউনিয়নের দশম বৃহত্তম শহর যাতে প্রায় ২ মিলিয়ন বা ২০ লাখ লোকের বসবাস ।
ইতিহাস
১৫ শতকে উসমানীয় খেলাফতের শাসনাধীন এলাকা ছিল, ১৯ শতকে দিকে রাশিয়ার জার সাম্রাজ্যের সাহায্যে রোমানিয়ার প্রিন্স উসমানীয় সাম্রাজ্যের বিরুদ্ধে বিদ্রোহ করে ও উসমানীয় সাম্রাজ্যকে প্লেভেনের যুদ্ধে পরাজিত করে স্বাধীন রাষ্ট্র হিসেবে আত্মপ্রকাশ।
ভূগোল
থাম্ব|261x261পিক্সেল|বুখারেস্ট, রোমানিয়ার রাজধানী রোমানিয়া দক্ষিণ-পূর্ব ইউরোপের বৃহত্তম দেশ এবং ইউরোপের দ্বাদশতম বৃহত্তম দেশ। এর আয়তন ২৩৮,৩৯৭ বর্গকিলোমিটার (৯২,০৪৬ বর্গ মাইল)। এটি ৪৩° উত্তর অক্ষাংশ থেকে ৪৯° উত্তর অক্ষাংশ পর্যন্ত এবং২০° পূর্ব দ্রাঘিমাংশ থেকে ৩০° পূর্ব দ্রাঘিমাংশের মধ্যে অবস্থিত।
অঞ্চলটি প্রায় সমানভাবে পর্বত, পাহাড় এবং সমভূমির মাঝে বিতরণ করা।
সরকার
রোমানিয়ার সংবিধান ফ্রান্সের পঞ্চম প্রজাতন্ত্রের সংবিধানের উপর ভিত্তি করে তৈরি এবং তা ১৯৯১ সালের ৮ ই ডিসেম্বর একটি জাতীয় গণভোটে অনুমোদিত হয়েছিল। এবং ইউরোপীয় ইউনিয়ন পার্লামেন্টের সাথে সামঞ্জস্য আনার জন্য ২০০৩ সালের অক্টোবরে সংশোধন আনা হয়েছিল। দেশটিতে বহুদলীয় গণতান্ত্রিক ব্যবস্থা বিদ্যমান এবং আইনসভা, নির্বাহী ও বিচার বিভগের মধ্যে ক্ষমতা ভাগাভাগির ভিত্তিতে পরিচালিত হয়। এটি একটি অর্ধ-রাষ্ট্রপতিশাসিত প্রতিনিধিত্বমূলক বহুদলীয় গণতান্ত্রিক প্রজাতন্ত্র কাঠামোয় সংঘটিত হয়, যেখানে রাষ্ট্রপতি হলেন রাষ্ট্রের প্রধান। সরকারপ্রধান হলেন প্রধানমন্ত্রী। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা সরকার এবং দ্বিকাক্ষিক আইনসভা উভয়ের উপর ন্যস্ত। বিচার বিভাগ নির্বাহী বিভাগ ও আইনসভা হতে স্বাধীন। রাষ্ট্রপতি জনগণের সরাসরি ভোটের মাধ্যমে পাঁচ বছরের জন্য সর্বোচ্চ দু'বার নির্বাচিত হন এবং তিনি প্রধানমন্ত্রীকে নিয়োগ দেন, যিনি পরবর্তীতে মন্ত্রিপরিষদ নিয়োগ করেন।
অর্থনীতি
২০১১ সালের জিডিপি ২৬৪ বিলিয়ন ও মাথাপিছু জিডিপি ১২,৩৫৮ ডলারে, রোমানিয়া উচ্চমধ্য আয়ের দেশ এবং এটি ১ জানুয়ারি ২০০৭ থেকে ইউরোপিয়ান ইউনিয়ন এর সদস্য।
ধর্ম
রোমানিয়া একটি ধর্মনিরপেক্ষ রাষ্ট্র এবং এর কোন রাষ্ট্রীয় ধর্ম নেই। জনসংখ্যার সিংহভাগ খ্রিস্টান হিসাবে তাদের পরিচয় দেয়। ২০১১ সালের আদমশুমারিতে, রোমানিয়ান অর্থোডক্স চার্চের অন্তর্ভুক্ত অর্থোডক্স খ্রিস্টান হিসাবে পরিচয় দাতাদের সংখ্যা মোট জনসংখ্যার ৮১.০%। অন্যান্য সংখ্যার মধ্যে রয়েছে প্রোটেস্ট্যান্টাইন (৬.২%), রোমান ক্যাথলিক (৪.৩%) এবং গ্রীক ক্যাথলিক (০.৮%)। বাকী জনসংখ্যার মধ্যে ১৯৫,৫৬৯ জন অন্যান্য খ্রিস্টীয় সম্প্রদায়ভুক্ত বা অন্য একটি ধর্মের অন্তর্ভুক্ত, যার মধ্যে ৬৪,৩৭৭ জন মুসলমান (বেশিরভাগ তুর্কি ও তাতারি নৃগোষ্ঠীর) এবং ৩,৫৯৯ ইহুদি (ইহুদিরা একবার রোমানিয়ান জনসংখ্যার ৪% গঠন করেছিল, ১৯৩০ সালের আদমশুমারিতে ৭২৮,১১৫ জন ছিল)। তদুপরি, ৩৯,৬৬০ জনের কোন ধর্ম নেই বা নাস্তিক, যদিও বাকিদের ধর্ম অজানা।
শিক্ষা
১৯৮৯ সালে রোমানীয় বিপ্লবের পর থেকে রোমানিয়ান শিক্ষাব্যবস্থা সংস্কারের ধারাবাহিক প্রক্রিয়াধীন ছিল যা মিশ্র সমালোচনা পেয়েছে। ২০০৪ সালে প্রায় ৪,৪০০,০০০ জন মানুষ স্কুলে ভর্তি হয়েছিল। এর মধ্যে কিন্ডারগার্টেনে ৬৫০,০০০ (৩ থেকে ৬ বছর), প্রাথমিক ও মাধ্যমিক স্তরে ৩১১,০০০ জন এবং তৃতীয় স্তরে (বিশ্ববিদ্যালয়) ৬৫০,০০০ জন। ২০১৮ সালে রোমানিয়ার স্বাক্ষরতার হার ছিল ৯৮.৮%।
আরও দেখুন
{{ইউরোপীয় ইউনিয়নের সদস্য
নমনীয়তা (পদার্থবিদ্যা)
থাম্বা|ডান|290px থাম্বা|ডান|290px নমনীয়তা পদার্থবিজ্ঞান এবং পদার্থ বিজ্ঞানে প্লাস্টিক বিকৃতি নামেও পরিচিত ।শক্তি প্রয়োগ করা হলে নমনীয় পদার্থের আকৃতির স্থায়ী পরিবর্তন হয় না। উদাহরণস্বরূপ,ধাতুর একটি শক্ত টুকরো বাঁকানো হলে এটি নমনীয়তা প্রদর্শন করে কারণ উপাদানের আকৃতির স্থায়ী পরিবর্তন ঘটে না।যে সীমা পর্যন্ত এই ধর্ম প্রদর্শন করে সেটাকে স্থিতিস্থাপক সীমা বলে। স্থিতিস্থাপক আচরণ থেকে প্লাস্টিকের আচরণে রূপান্তর প্রকৌশলে ফলন হিসাবে পরিচিত ।
প্লাস্টিকের বিকৃতি বেশিরভাগ উপকরণে পরিলক্ষিত হয় । বিশেষ করে ধাতু, মাটি , শিলা , কংক্রিট এবং ফেনাতে ।   প্লাস্টিকের বিকৃতি ঘটানো শারীরিক প্রক্রিয়া ব্যাপকভাবে পরিবর্তিত হতে পারে।ধাতুতে নমনীয়তা সাধারণত স্থানচ্যুতির পরিণতি । এই ধরনের ত্রুটিগুলি বেশিরভাগ স্ফটিক পদার্থের মধ্যে তুলনামূলকভাবে বিরল। সেলুলার উপাদান যেমন তরল ফেনা বা জৈবিক টিস্যুতে  প্লাস্টিকতা প্রধানত বুদবুদ বা কোষের পুনর্বিন্যাসের (বিশেষত টি১ প্রক্রিয়াগুলির) ফলাফল ।
অনেক নমনীয় ধাতু একটি নমুনায় একটি ইলাস্টিক পদ্ধতিতে আচরণ করবে। লোডের বৃদ্ধির সাথে এক্সটেনশনের একটি আনুপাতিক বৃদ্ধি হয়ে থাকে। যখন লোড সরানো হয়, টুকরাটি তার আসল আকারে ফিরে আসে। একবার লোড একটি স্থিতিস্থাপক সীমা অতিক্রম করে স্থিতিস্থাপক অঞ্চলের তুলনায় এক্সটেনশন আরও দ্রুত বৃদ্ধি পায়।যখন বল সরানো হয়, কিছু ডিগ্রী এক্সটেনশন থাকবে।
স্থিতিস্থাপক বিকৃতির গুণমান নির্ভর করে বিবেচিত সময় এবং বলের গতির উপর। যদি বিপরীত গ্রাফে নির্দেশিত বিকৃতিতে স্থিতিস্থাপক বিকৃতি অন্তর্ভুক্ত থাকে তবে এটি প্রায়শই "ইলাস্টো-প্লাস্টিক বিকৃতি" বা "ইলাস্টিক-প্লাস্টিক বিকৃতি" হিসাবেও উল্লেখ করা হয়।
যে উপাদানের নিখুঁত নমনীয়তা চাপ বা লোড বৃদ্ধি ছাড়াই অপরিবর্তনীয় বিকৃতির মধ্য দিয়ে যায়। যে উপাদানগুলি যেগুলি পূর্বের বিকৃতি দ্বারা শক্ত হয়ে গেছে ,সেগুলো আরও বিকৃত করার জন্য ক্রমবর্ধমান উচ্চ চাপের প্রয়োজন হতে পারে। সাধারণত প্লাস্টিকের বিকৃতিও বিকৃতির গতির উপর নির্ভর করে, অর্থাৎ বিকৃতির হার বাড়াতে উচ্চ চাপ প্রয়োগ করতে হয়। এই জাতীয় উপকরণগুলিকে "ভিস্কো-প্লাস্টিকভাবে বিকৃত" বলে বলা হয় ।
বৈশিষ্ট্য
স্থিতিস্থাপক সীমার মধ্যে পীড়ন বিকৃতির সমানুপাতিক।
ধাতুতে নমনীয়তা
বিশুদ্ধ ধাতুর একটি স্ফটিকের নমনীয়তা প্রাথমিকভাবে স্ফটিক জালিতে দুটি বিকৃতির কারণে ঘটে।এরা হলো: স্লিপ  এবং টুইনিং । স্লিপ হল একটি শিয়ার বিকৃতি যা পরমাণুকে তাদের প্রাথমিক অবস্থানের থেকে আন্তঃপরমাণু দূরত্বের মধ্য দিয়ে স্থানান্তর করে। টুইনিং হল প্লাস্টিকের বিকৃতি যা একটি প্রদত্ত ধাতুর অংশে প্রয়োগ করা শক্তির কারণে দুটি সমতল বরাবর ঘটে।
বেশির ভাগ ধাতু ঠাণ্ডার চেয়ে গরম হলে বেশি নমনীয়তা দেখায়। সীসা কক্ষ তাপমাত্রায় পর্যাপ্ত প্লাস্টিকতা দেখায়। বেশীরভাগ ধাতু গরম করার মাধ্যমে প্লাস্টিক রেন্ডার করা হয়।
বিপরীত নমনীয়তা
ন্যানোস্কেলে ধাতুগুলিতে প্রাথমিক নমনীয়তা বিকৃতিটি বিপরীতমুখী। শেপ-মেমরি অ্যালয় নমনীয়তার একটি বিপরীতমুখী রূপ প্রদর্শন করে।একে আরও সঠিকভাবে সিউডোইলাস্টিসিটি বলা হয়।
মাইক্রোপ্লাস্টিসিটি
মাইক্রোপ্লাস্টিসিটি বা মাইক্রো নমনীয়তা ধাতুগুলির একটি স্থানীয় ঘটনা। এটি চাপেরজন্য ঘটে। এখানে, ধাতুটি সম্পূর্ণ ইলাস্টিক ডোমেনে থাকে যখন কিছু স্থানীয় এলাকা প্লাস্টিকের ডোমেনে থাকে।
উন্মাদনা
নিরাকার পদার্থে, "অবস্থান" এর আলোচনাটি প্রযোজ্য নয়।যেহেতু সম্পূর্ণ উপাদানের দীর্ঘ পরিসরের ক্রম নেই। এই উপকরণগুলি এখনও প্লাস্টিকের বিকৃতির মধ্য দিয়ে যেতে পারে। যেহেতু পলিমারের মতো নিরাকার পদার্থগুলি সুশৃঙ্খল নয় তাই এগুলিতে প্রচুর পরিমাণে মুক্ত আয়তন বা নষ্ট স্থান রয়েছে। এই উপাদানগুলিকে উত্তেজনায় টানলে এই অঞ্চলগুলি খুলে যায় এবং উপকরণগুলিকে একটি অস্পষ্ট চেহারা দিতে পারে। এই অস্পষ্টতা উন্মত্ততার ফলাফল।এখানে উচ্চ হাইড্রোস্ট্যাটিক পীড়ন অঞ্চলে উপাদানের মধ্যে ফাইব্রিল তৈরি হয় । উপাদান একটি আদেশকৃত চেহারা থেকে স্ট্রেন এবং প্রসারিত চিহ্ন একটি প্যাটার্ন যেতে পারে যেটাকে "পাগল" প্যাটার্ন বলে আখ্যা করা হয়।
সেলুলার উপকরণ
স্টিতিস্টাপক সীমা অতিক্রম করলে এই উপকরণগুলি বিকৃত হয়। এটি খোলা সেল ফোমের ক্ষেত্রে প্রযোজ্য। ফোমগুলি প্লাস্টিকের ফলন পয়েন্ট সহ যে কোনও উপাদান দিয়ে তৈরি করা যেতে পারে ।এর মধ্যে অনমনীয় পলিমার এবং ধাতু রয়েছে। যখন ফেনার ঘনত্বের সাথে পদার্থের ঘনত্বের অনুপাত ০.৩ এর কম হয় তখনই ফোমকে বিম হিসাবে মডেল করার এই পদ্ধতিটি বৈধ । এর কারণ হল বিমগুলি বাঁকানোর পরিবর্তে অক্ষীয়ভাবে ফল দেয়।
মাটি ও বালি
মাটি, বিশেষ করে কাদামাটি, লোডের অধীনে উল্লেখযোগ্য পরিমাণে স্থিতিস্থাপকতা প্রদর্শন করে। মাটির মধ্যে নমনীয়তার কারণ বেশ জটিল হতে পারে এবং এটি দৃঢ়ভাবে মাইক্রোস্ট্রাকচার, রাসায়নিক গঠন, এবং জল কন্টেন্ট উপর নির্ভর করে। মাটির মধ্যে প্লাস্টিকের আচরণ প্রাথমিকভাবে সংলগ্ন শস্যের ক্লাস্টারগুলির পুনর্বিন্যাসের কারণে ঘটে।
ফলন মানদণ্ড
উপরে উল্লিখিত হিসাবে যদি চাপ একটি নির্দিষ্ট মান অতিক্রম করে, তাহলে উপাদানটি বিকৃতির মধ্য দিয়ে যাবে। এই সমালোচনামূলক চাপ প্রসার্য বা সংকোচনশীল হতে পারে। ট্রেসকা এবং ভন মিসেস মানদণ্ড সাধারণত একটি উপাদান ফলন হয়েছে কিনা তা নির্ধারণ করতে ব্যবহৃত হয়।প্রমাণিত হয়েছে যে, এই মানদণ্ডগুলি একটি বৃহৎ পরিসরের উপকরণের জন্য অপর্যাপ্ত প্রমাণিত হয়েছে এবং অন্যান্য বেশ কয়েকটি ফলনের মানদণ্ডও ব্যাপকভাবে ব্যবহার করা হচ্ছে।
তথ্যসূত্র
<references group="lower-alpha"/>
গোপালপুর ইউনিয়ন
গোপালপুর ইউনিয়ন নামে বাংলাদেশে মোট ৮টি ইউনিয়ন রয়েছে। যথা:
গোপালপুর ইউনিয়ন, বেগমগঞ্জ
গোপালপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
আয়তন
গোপালপুর ইউনিয়নের আয়তন ১৬.৭৪ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী গোপালপুর ইউনিয়নের জনসংখ্যা ৩৩,৩৯৫ জন।